Diari Oficial de la Generalitat Valenciana


Sumari del DOGV 9208, del 04-11-2021 (2021/11704)

Extracte de la Resolució de 18 d'octubre de 2021, de la rectora de la Universitat d'Alacant, per la qual es convoca, en règim de concurrència competitiva, per a la realització de la catorzena edició de la Convocatòria Biennal d'Arts Visuals Mulier Mulieris.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9208

Data del DOGV
:   04-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/11262


Data del document
:   18-10-2021

Organisme emissor
:   Universitat d'Alacant

Tipus de document
:   Extracte

Descriptors 

:   * distinció honorífica

Extracte de la Resolució de 18 d'octubre de 2021, de la rectora de la Universitat d'Alacant, per la qual es convoca, en règim de concurrència competitiva, per a la realització de la catorzena edició de la Convocatòria Biennal d'Arts Visuals Mulier Mulieris. [2021/11457]  
BDNS(Identif.):592124  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:   
https://www.infosubvenciones.es/bdnstrans/GE/es/convocatoria/592124  
  
Primer. Beneficiaris  
Podran participar en aquesta convocatòria artistes o col·lectius de qualsevol sexe, edat i nacionalitat.  
  
Segon. Objecte  
L'objecte de la convocatòria és la concessió d'un premi i dos accèssits entre les creacions seleccionades.  
Té com a objectiu propiciar una reflexió plural i compromesa amb la construcció de nous imaginaris femenins a través de l'art. Es tracta d'apostar per propostes artístiques visuals multidisciplinàries que arrepleguen el llegat femení, qüestionen estereotips i discriminacions, visibilitzen el complex procés de transformació de la identitat femenina i aborden diversos conceptes al voltant del gènere.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia 26 d'octubre de 2021, en l'URL:   
https://www.boua.ua.es/acuerdos/descargaracuerdo/17863  
  
Quart. Quantia  
La dotació econòmica màxima de la convocatòria és de 2.000 €.   
Es concedirà un premi de 1.000 € bruts i 2 accèssits de 500 € bruts cadascun.  
  
Cinquè. Termini de presentació de sol·licituds  
El termini per a presentació de sol·licituds s'iniciarà l'endemà de la publicació d'aquesta convocatòria en el DOGV, i la finalització serà a les 23.59 h del 28 de novembre de 2021.  
  
Sisè. Altres dades  
S'enviarà un únic projecte en PDF a ohg.zxzcjuhiwvgnx@xj.xl que no excedisca de 10 MB i que continga la documentació de l'obra o projecte. A més, hi hauran de figurar les dades personals, amb còpia del DNI, el currículum, descripció de l'obra o projecte, fitxa tècnica i imatges de l'obra o sèrie.  
S'admetrà qualsevol tipus de disciplina artística.  
Els projectes presentats es valoraran d'acord amb els criteris següents:  
- Qualitat: 30%.  
- Adequació a la temàtica de la convocatòria: 25%   
- Innovació: 15%   
- Originalitat: 15%  
- Adequació a l'espai expositiu: 15%  
  
Alacant, 18 d'octubre de 2021.- La vicerectora de Cultura, Esport i Extensió Universitària (p. d. Resolució de 22 de desembre de 2020): Catalina Iliescu.